Dnestr boʻyi mojarosi
Dnestr boʻyi mojarosi (Moldaviya-Dnestr boʻyi moʻjarosi, Dnestr boʻyi-Moldava mojarosi) (rumincha: Conflictul din Transnistria) - Moldova va tan olinmagan Dnestr boʻyi Moldaviya Respublikasi oʻrtasidagi moʻjaro. Sovet davrida boshlangan ijtimoiy-siyosiy mojaro (1989-yil), Moldova SSSR tarkibidan chiqqanidan keyin keskinlashdi va 1992-yilda koʻplab qurbonlarga olib kelgan qurolli qarama-qarshilikka aylandi. Rossiyaning harbiy aralashuvidan soʻng janglar toʻxtatildi. Mojaro hozirgacha siyosiy yoʻllar bilan hal etilmagan. Mojaroning qurolli bosqichi 1992-yil 1-avgustida yakunlandi. 1992-yil 7-iyulda Rossiya va Moldova nizoni tinch yoʻl bilan hal qilish rejasini imzoladilar; keyin, 21-iyulda, Dnestriya boʻyi tomoni rozi boʻlgandan soʻng mojaro tinch yoʻl bilan kelishuv bitimi bilan ayrim vaqtga yakunlandi; 29-iyulda Rossiya tinchlikparvar kuchlari Benderi va Dubossariga kiritildi,. 1992-yil 1-avgustida nizolashayotgan tomonlarning qurolli tuzilmalarini ajratish tugallandi. Hozirgi vaqtda mojaro zonasida xavfsizlik Rossiya Federatsiyasi, Moldova Respublikasi, Dnestr boʻyi Moldoviya Respublikasi harbiy kontingentlari va Ukrainadan harbiy kuzatuvchilarni oʻz ichiga olgan Birlashgan tinchlikparvar kuchlar tomonidan taʼminlanadi. Rossiya, Ukraina va YeXHT vositachiligida boʻlib oʻtgan koʻplab muzokaralar davomida Dnestr boʻyi maqomi boʻyicha kelishuvga erishib boʻlmadi. Mojaro tomonlari oʻrtasidagi munosabatlar keskinligicha qolmoqda. Moldova tomoni bir necha bor Rossiya qo‘shinlarining mintaqadan olib chiqilishi tarafdori bo‘lgan. 2022-yilda Rossiya Ukrainaga bostirib kirgandan soʻng, Moldava prezidenti Maya Sandu Rossiyadan oʻz qurolli kuchlarini Dnestr boʻyidan olin chiqishini soʻradi, sababi bu Moldavaning mustaqilligini buziyatganini eʼlon qildi.